**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**zákon**

z ... 2021,

**ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení zákona č. 177/2018 Z. z., zákona č. 211/2018 Z. z., zákona č. 221/2019 Z. z., zákona č. 129/2020 Z. z. a zákona č. 300/2020 Z. z. sa mení a dopĺňa takto:

1. V § 4 ods. 2 sa za písmeno o) vkladajú nové písmená p) až r), ktoré znejú:

,,p) vydáva súhlas na zápis do registra kultúrnych organizácií národnostných menšín (ďalej len ,,register“), ak sú splnené podmienky podľa § 6a ods. 1 písm. a) a b),

q) vydáva súhlas s predĺžením platnosti zápisu v registri, ak sú splnené podmienky podľa § 6a ods. 1 písm. a) a b),

r) odmietne zápis do registra, ak nie sú splnené podmienky podľa § 6a ods. 1 písm. a) a b),“.

Doterajšie písmeno p) sa označuje ako písmeno s).

1. Za § 6 sa vkladajú nové § 6a až 6c, ktoré vrátane nadpisov znejú:

**,,Evidencia kultúrnych organizácií národnostných menšín**

**,,§ 6a**

**Kultúrna organizácia národnostnej menšiny**

(1) Kultúrna organizácia národnostnej menšiny (ďalej len ,,kultúrna organizácia“) je právnická osoba so sídlom na území Slovenskej republiky, podieľajúca sa na voľbe a výbere kandidátov na členov odborných rád, ktorá spĺňa tieto podmienky:

a) je občianskym združením,9a) neziskovou organizáciou,9b) nadáciou,9c) záujmovým združením právnických osôb9d) alebo neinvestičným fondom,9e)

b) pôsobí preukázateľne v oblastiach podľa § 1 ods. 1 písm. a), b) alebo c) najmenej dva roky,

c) je zapísaná v registri.

(2) Ministerstvo kultúry ustanoví všeobecne záväzným právnym predpisom podrobnosti o spôsobe preukázania splnenia podmienok podľa odseku 1 písm. a) a b) žiadateľom o zápis do registra alebo o predĺženie jeho platnosti.

**§ 6b**

**Register**

Register je verejne prístupná evidencia kultúrnych organizácií, ktoré sa podieľajú na voľbe

a výbere kandidátov na členov odborných rád. Register vedie fond a obsahuje

a) evidenčné číslo kultúrnej organizácie,

b) deň zápisu kultúrnej organizácie do registra,

c) názov, identifikačné číslo kultúrnej organizácie, ak je pridelené, sídlo kultúrnej organizácie a jej štatutára.

**§ 6c**

**Zápis do registra, výmaz z registra, predĺženie platnosti zápisu v registri**

(1) Žiadosť o zápis do registra môže podať písomne žiadateľ o zápis, ktorým je právnická osoba, ktorá spĺňa podmienky podľa § 6a ods. 1 písm. a) a b); zápis kultúrnej organizácie je dobrovoľný.

(2) Ak žiadosť o zápis do registra nie je úplná, kancelária písomne vyzve žiadateľa o zápis na opravu alebo doplnenie žiadosti o zápis a jej príloh v lehote desať dní odo dňa doručenia výzvy žiadateľovi o zápis.

(3) Kancelária po preskúmaní žiadosti o zápis do registra predloží úplnú žiadosť o zápis do registra riaditeľovi fondu.

(4) Kancelária

a) zapíše žiadateľa o zápis na základe súhlasu riaditeľa do registra alebo

b) oznámi žiadateľovi o zápis odmietnutie zápisu do registra, ak žiadateľ v lehote podľa odseku 2 neopravil alebo nedoplnil žiadosť o zápis a jej prílohy alebo ak zápis odmietol riaditeľ podľa § 4 ods. 2 písm. r).

(5) Ak fond odmietne zápis do registra, môže žiadateľ o zápis podľa odseku 1 podať novú žiadosť o zápis do registra najskôr po uplynutí šiestich mesiacov od odmietnutia zápisu do registra.

(6) Kancelária vykoná výmaz kultúrnej organizácie z registra, ak

a) kultúrna organizácia požiada o výmaz,

b) kultúrna organizácia zanikne,

c) sa preukáže, že zápis do registra bol vykonaný na základe nepravdivých údajov,

d) od zápisu do registra alebo od predĺženia platnosti zápisu v registri uplynuli štyri roky a nedošlo k predĺženiu platnosti tohto zápisu.

(7) Dňom výmazu kultúrnej organizácie z registra stráca vymazaná kultúrna organizácia oprávnenie podieľať sa na voľbe a výbere kandidátov na členov odborných rád.

(8) O predĺženie platnosti zápisu v registri môže kultúrna organizácia požiadať opakovane, najskôr jeden rok pred uplynutím platnosti tohto zápisu; na konanie o predĺženie platnosti zápisu sa ustanovenia odsekov 1 až 6 použijú primerane.

(9) Ministerstvo kultúry ustanoví všeobecne záväzným právnym predpisom náležitosti žiadosti o zápis do registra a žiadosti o predĺženie jeho platnosti vrátane povinných príloh k žiadosti o zápis alebo o predĺženie jeho platnosti.“.

Poznámky pod čiarou k odkazom 9a až 9e znejú:

,,9a) Zákon č. 83/1990 Zb. o združovaní občanov v znení neskorších predpisov.

9b) Zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov.

9c) Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov v znení neskorších predpisov.

9d) § 20f Občianskeho zákonníka v znení zákona č. 509/1991 Zb.

9e) Zákon č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení neskorších predpisov.“.

1. V § 7 ods. 5 až 7, 9,10 a 12 sa slovo ,,organizácií“ nahrádza slovami ,,kultúrnych organizácií“.
2. V § 7 odsek 8 znie:

,,(8) Zhromaždenie kultúrnych organizácií sa skladá so zástupcov kultúrnych organizácií podľa § 6a ods. 1, ktoré sa prihlásia na výzvu riaditeľa a v prihláške uvedú

a) prioritnú oblasť podľa odseku 9, v ktorej vykonávajú svoju činnosť; ak vykonávajú činnosť vo viacerých prioritných oblastiach podľa odseku 9, na účely voľby kandidáta na člena odbornej rady, môžu uviesť len jednu prioritnú oblasť,

b) ku ktorej národnostnej menšine patria,

c) že potvrdzujú svoj záujem podieľať sa na výbere a voľbe kandidátov na členov odborných rád.“.

1. § 14 sa dopĺňa odsekom 3, ktorý znie:

,,(3) Kancelária vedie register.“.

1. V § 19 ods. 4 sa vypúšťa posledná veta.
2. V § 23 ods. 2 sa vypúšťajú slová ,,počas jedného roka.

**Čl. II**

Tento zákon nadobúda účinnosť 1. augusta 2021.